สังคมข่าวหุ้น
ดัชนีหุ้นไทยปิดตลาด 1,776.26 จุด เพิ่มขึ้น 9.34 จุด มูลค่าซื้อขาย 59,384 ล้านบาท ไร้ปัจจัยใหม่เชิงบวกที่ชัดเจน นักลงทุนที่มีกำไรพร้อม Take profit เช่นกัน สัปดาห์นี้มีลุ้นรีบาวด์ ประเด็นต้องติดตามงบการเงินไตรมาส 1/2561 กลุ่มธนาคารช่วงกลางเดือนนี้ ประเมินแนวรับ 1,750 จุด แนวต้าน 1,782 จุด ถัดไปที่ 1,800 จุด..
2 เม.ย. 2561

เล็กเซียวหงส์
ดัชนีหุ้นไทยปิดตลาด 1,776.26 จุด เพิ่มขึ้น 9.34 จุด มูลค่าซื้อขาย 59,384 ล้านบาท ไร้ปัจจัยใหม่เชิงบวกที่ชัดเจน นักลงทุนที่มีกำไรพร้อม Take profit เช่นกัน สัปดาห์นี้มีลุ้นรีบาวด์ ประเด็นต้องติดตามงบการเงินไตรมาส 1/2561 กลุ่มธนาคารช่วงกลางเดือนนี้ ประเมินแนวรับ 1,750 จุด แนวต้าน 1,782 จุด ถัดไปที่ 1,800 จุด..
.*…PSTC ชักเริ่มน่าสนใจมากขึ้น ล่าสุดบอร์ดไฟเขียวลงนามบันทึกข้อตกลง (MOU) ลงทุนโครงการโซลาร์ฟาร์ม กำลังผลิต 50 เมกะวัตต์ ในเวียดนามกับ Ninh Thuan Gelex Energy Company Limited บริษัทในกลุ่ม Vietnam Electrical Equipment Joint Stock Corporation (GELEX) ส่วนการลงทุนใน BGT เริ่มรับรู้รายได้และกำไรเต็มปี รวมกับธุรกิจโรงไฟฟ้าเดิม เป็นปัจจัยบวกต่อกำไรปี 2561 ชัวร์…
*…FSMART พลิกเกมฉับพลัน หลังราคาหุ้นรูดหลุด 10 บาท ประกาศซื้อหุ้นคืน 2.5% ทำให้ราคาหุ้นกลับมายืนเหนือระดับ 10 บาทได้ทันควัน ทั้งที่มีกำหนดซื้อหุ้นคืน 18 เม.ย. 2561 ถือเป็นการแก้เกมหุ้นได้เร็วทันใจวัยโจ๋ทีเดียว ต้องดูกันต่อละว่าที่สุดแล้วจะซื้อหุ้นคืนกี่หุ้น..หรืออาจไม่ต้องซื้อเลย..แต่ที่แน่ๆ งบไตรมาส 1/2561 กำไรต้องดีด้วยนะไม่งั้นงานเข้าอีกแน่.!?…
*…LIT หุ้นเล็กพลิกขี้หนูที่ไม่ควรมองข้าม “สมพล เอกธีรจิตต์” เอ็มดีใหญ่ ส่งซิกยอดรวมสินเชื่อปีนี้เพิ่มเป็น 13,000 ล้านบาท นั่นทำให้รายได้ปี 2561-2563 เติบโตปีละ 20% และปีนี้ไม่พ้นต้องย้ายจาก mai เข้า SET อย่างแน่นอน…
*…RS ไม่สนใจม.44 จะถูกเบรกหัวทิ่มมาตรการช่วยเหลือทีวีดิจิทัล “เฮียฮ้อ” สุรชัย เชษฐโชติศักดิ์ ซีอีโอใหญ่ ประกาศลั่นปีนี้รายได้กลุ่มธุรกิจสุขภาพความงามและพาณิชย์ 3,500 ล้านบาท เติบโตก้าวกระโดด 150% จากปีก่อน คิดเป็นสัดส่วน 65% ของรายได้รวมกลุ่มอาร์เอส 5,800 ล้านบาท ดูเหมือนช่วงนี้ธุรกิจสวยๆ งามๆ ถูกโฉลกกับ “เฮียฮ้อ” ซะจริงเชียว.!…
*…TRC TISCO ลงนามสัญญาการโอนขายลูกหนี้สินเชื่อส่วนบุคคลและธุรกิจบัตรเครดิต ให้แก่ธนาคารซิตี้แบงก์เอ็น.เอ.สาขากรุงเทพฯ มูลค่าสินทรัพย์ 6,900 ล้านบาท จากกรณีนี้น่าสนใจตรงที่ NPL จะลดลงไปมากน้อยเพียงใด อย่าลืมว่าก่อนหน้านี้หุ้น TISCO ถูกกดดันว่าพอร์ตสินเชื่อที่ได้มาจากซิตี้แบงก์ อาจทำให้ NPL ของ TISCO เพิ่มขึ้นด้วย…
*…ปิดท้ายพบกับข่าวหุ้นเจาะตลาด ผ่านสถานีโทรทัศน์สปริงนิวส์ดิจิทัลช่อง 19 เวลา 9.30-10.30 น. จุใจกับเนื้อหาเข้มข้นขึ้น เวลามากขึ้น ดำเนินรายการโดยบูรพา สงวนวงศ์ และสุภชัย ปกป้อง ส่วน “หุ้นดาวเด่น” จากวิษณุ โชลิตกุล ของแฟนๆ ยังอยู่เช่นเดิม..! และยังรับชมสดๆ www.facebook.com/ข่าวหุ้นธุรกิจ หรือ www.kaohoon.com และ FM 102 MHz….
*…พร้อมอัพเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.15 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. แบบไลฟ์กันสดๆ ผ่านทาง www.facebook.com/ข่าวหุ้นธุรกิจ-Kaohoon หรือ www.kaohoon.com การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น